b'\n_START_ARTICLE_\nPokrajina \xc5\xa1t. 2\n_START_SECTION_\nVsebina\n_START_PARAGRAPH_\nRoman Pokrajina \xc5\xa1t. 2 postavlja v glavno vlogo Sergeja, \xc5\xa1tudenta, ki je zaposlen pri starej\xc5\xa1em mo\xc5\xbeaku Poldetu s katerim popravljata elektri\xc4\x8dne gospodinjske aparate. To pa ni edino delo, ki ga opravljata. Vsake toliko \xc4\x8dasa se odpravita na krajo kak\xc5\xa1ne dragocenosti, za katero potem zahtevata denar. Tokrat gresta ukrast impresionisti\xc4\x8dno sliko z imenom Pokrajina \xc5\xa1t. 2, katero si je prisvojil nek pomemben general med drugo svetovno vojno . Hkrati s sliko Sergej vzame \xc5\xa1e nekaj denarja in zelo pomembne dokumente, ki bi lahko razkrinkali generala, kateri je bil kriv za vojne zlo\xc4\x8dine v Sloveniji leta 1945._NEWLINE_Sergej je razdvojen med dvema \xc5\xbeenskama, resno Magdo, h kateri hodi le \xc5\xa1e ob\xc4\x8dasno, in pa \xc5\xa1tudentko Jasno, s katero se predaja strastnim spolnim u\xc5\xbeitkom. Pomo\xc4\x8d pri usklajevanju tega dvojnega \xc5\xbeivljenja Sergeju nudi sosed in prijatelj Damian, ki pa bi ga rad pridobil zase._NEWLINE_Na lov za zelo pomemben dokument, \xc5\xbee ostareli general po\xc5\xa1lje in\xc5\xa1truktorja, spretnega morilca iz voja\xc5\xa1kih vod, ki mu naro\xc4\x8di naj najde dokumente in naj naredi vse potrebno, da dokumenti ne pridejo v javnost. Ob primeru pa, da se mu kaj zgodi, naj pusti dokumente kjer so. In\xc5\xa1truktor se na podlagi priporo\xc4\x8denega seznama ljudi, ki bi lahko pri\xc5\xa1li do dokumentov postopoma pribli\xc5\xbeuje Sergeju in pobija ljudi, ki so mu blizu. Predstavi se jim kot Sergejev sorodnik in nato zgrabi prilo\xc5\xbenost za krut umor. Na koncu pride \xc5\xa1e do Sergeja, kateri ravno izve, da sta obe punci pri\xc4\x8dakovali otroka in da so vsi njegovi prijatelji mrtvi. In\xc5\xa1truktor se sam vr\xc5\xbee v prepad in prepusti Sergejevo usodo policijskemu in\xc5\xa1truktorju, kateri si vso zgodbo razlaga po svoje.\n_START_SECTION_\nZanimivost\n_START_PARAGRAPH_\nPo knjigi je bil leta 2008 posnet istoimenski film, ki ga je re\xc5\xbeiral avtor romana Vinko M\xc3\xb6derndorfer'